ફિલ્મ ‘રામ-લીલા’માં જે બે કોમ વચ્ચે દુશ્મની દેખાડવામાં આવી હતી એ રબારી અને ક્ષત્રિય કોમ હતી. રામ રબારીનો દીકરો દર્શાવવામાં આવ્યો હતો તો લીલાને જાડેજાપરિવારની દીકરી દેખાડવામાં આવી હતી. જોકે રબારી અને ક્ષત્રિય જ્ઞાતિએ ફિલ્મનો વિરોધ કરતાં હવે ફિલ્મમાંથી કોમ અને એ કોમ સાથે જોડાયેલી અટક કાઢી નાખવામાં આવી છે. ફિલ્મના અન્ય કૅરૅક્ટરમાં સુપ્રિયા પાઠક, ગુલશન ગ્રોવર, રિચા ચઢ્ઢા, શરદ કેળકર અને હોમી વાડિયા જેવા ઍક્ટર છે તો એક આઇટમ-સૉન્ગમાં પ્રિયંકા ચોપડા પણ દેખાય છે. ફિલ્મનું મ્યુઝિક સંજય લીલા ભણસાલીએ આપ્યું છે જેમાં ઇસ્માઈલ દરબારના ‘હમ દિલ દે ચુકે સનમ’ની છાંટ સ્પષ્ટપણે વર્તાઈ રહી છે. ફિલ્મનાં મોટા ભાગનાં સૉન્ગ્સ હિટ થયાં છે.